## Prvé sv. prijímanie 2018

## Úkon kajúcnosti

K. Bratia a sestry, uznajme svoje hriechy, aby sme mohli s čistým srdcom sláviť sväté tajomstvá**.** *(alebo podľa ľubovôle)*

1. dieťa (s misou): **Nesieme túto misu s pšeničnými zrnkami. Tieto zrnká sme my - z rozličných ulíc a domov. Zišli sme sa, aby sme sa stali Ježišovým spoločenstvom.** (položí na pripravené miesto)

K.: Pane, chceme počúvať Tvoje slová a prijať Tvojho Ducha,

Pane, zmiluj sa!

2. dieťa (s pohárom vody): **Keď sa zrnká pomelú na múku, musíme pridať vodu, aby mohlo vzniknúť cesto. Voda spája. Preto nesieme v rukách pohár s vodou. Spája nás Ježiš, ktorý je v našom strede.**

 (položí na pripravené miesto)

K. Kde sú dvaja alebo traja v mojom mene...

Kriste, zmiluj sa!

3. dieťa (s chlebom): **Len múka s vodou ešte nedávajú chlieb. Cesto sa musí upiecť, ako hostia. Potrebuje horúčosť a teplo, aby sa z neho stal chlieb**. (položí na pripravené miesto)

K. Pane, daj, aby sme sa vzájomným dobrotou a láskou k sebe približovali. Odpusť nám, keď sme niekedy studení k sebe. Aj k Tebe sa niekedy správame ako keby si neexistoval. Daruj nám nové srdce.

Pane zmiluj sa!

K. Nech sa zmiluje nad nami všemohúci Boh, nech nám hriechy odpustí a privedie nás do života večného.

Ľ. **Amen**